CELEX: 62012TN0106
Language: bg
Date: 2012-02-29 00:00:00
Title: Дело T-106/12: Жалба, подадена на 29 февруари 2012 г. — Cytochroma Development/СХВП — Teva Pharmaceutical Industries (ALPHAREN)

12.5.2012   
            
            
               BG
            
            
               Официален вестник на Европейския съюз
            
            
               C 138/18
            
         Жалба, подадена на 29 февруари 2012 г. — Cytochroma Development/СХВП — Teva Pharmaceutical Industries (ALPHAREN)
   (Дело T-106/12)
   2012/C 138/34
   Език на жалбата: английски
   
      Страни
   
   
      Жалбоподател: Cytochroma Development, Inc. (St. Michael, Барбадос) (представители: S. Malynicz, Barrister, и A. Smith, Solicitor)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: Teva Pharmaceutical Industries Ltd (Йерусалим, Израел)
   
      Искания на жалбоподателя
   
   
               —
            
            
               да се отмени решението на първи апелативен състав на Службата за хармонизация във вътрешния пазар (марки, дизайни и модели) (СХВП) от 2 декември 2011 г. по преписка R 1235/2011-1 и
            
         
               —
            
            
               да се осъдят СХВП и другата страна в производството пред апелативния състав да понесат своите съдебни разноски и тези на жалбоподателя.
            
         
      Правни основания и основни доводи
   
   
      Заявител на марката на Общността: жалбоподателят
   
      Марка на Общността, предмет на спора: словната марка „ALPHAREN“ за стоки от клас 5 — заявка за марка на Общността № 4320297
   
      Притежател на марката или знака, на която/който е направено позоваване в подкрепа на възражението: другата страна в производството пред апелативния състав
   
      Марка или знак, на която/който е направено позоваване в подкрепа на възражението: словна марка „ALPHA D3“, регистрирана в Унгария под № 134972 за стоки от клас 5; словна марка „ALPHA D3“, регистрирана в Литва под № 20613 за стоки от клас 5; словна марка „ALPHA D3“, регистрирана в Латвия под № M30407 за стоки от клас 5
   
      Решение на отдела по споровете: Уважава възражението.
   
      Решение на апелативния състав: Отхвърля жалбата.
   
      Изложени правни основания: Нарушение на член 1г, параграф 2 от Регламент № 216/96 на Комисията, тъй като член на състава, който е приел първоначалното решение, е бил член и на състава, приел новото решение, към който е отнесено делото; нарушение на член 65, параграф 6 от Регламент № 207/2009 на Съвета и на член 1г, параграф 1 от Регламент № 216/96 на Комисията по отношение на мерките, взети за съобразяване с решението на Общия съд; нарушение на член 76, параграф 1 от Регламент № 207/2009 на Съвета във връзка със служебната проверка на фактите по дело, свързано с относителни основания за отказ; нарушение на принципа на правната сигурност, както и на член 17 от Хартата на основните права на Европейския съюз.